ગોવાઃ અત્યાર સુધી ફિફા અંડર-૧૭ વિશ્વકપ ખિતાબ જીતવામાં નિષ્ફળ રહેલી જર્મનીની ટીમ પહેલી વાર સાંજે ૫.૦૦ વાગ્યે ગોવામાં જુનિયર સ્તર પર ચેમ્પિયન બનવાનું પોતાનું સપનું પૂરું કરવા માટે ભારતમાં રમાઈ રહેલી આ ટૂર્નામેન્ટની પોતાની પ્રથમ મેચમાં કોસ્ટારિકા સામે ટકરાશે. જર્મની દસ વાર આ ટૂર્નામેન્ટમાં ભાગ લઈ ચૂક્યું છે, પરંતુ તેણે એક પણ વાર ખિતાબ જીત્યો નથી. આ વખતે જર્મની આ ટ્રોફી જીતવા માટે પ્રતિબદ્ધ છે. જર્મનીની ટીમ પરિસ્થિતિ સાથે તાલમેલ મેળવવા માટે વહેલી અહીં આવી પહોંચી હતી. પાછલા ચાર દિવસથી ટીમના ખેલાડીઓએ પ્રેક્ટિસની સાથે સાથે યોગ પણ કર્યા હતા.